**ОБЩИНСКА ИЗБИРАТЕЛНА КОМИСИЯ СТРУМЯНИ**

**пл. „7-ми април“ №2, с. Струмяни, тел./факс 0878451277**

**ПРОТОКОЛ**

**№ 11/08.10.2019г.**

На **08.10.2019г.** се проведе заседание на Общинска избирателна комисия Струмяни, назначена с **РЕШЕНИЕ№ 691-МИ от 23.08.2019 г. на ЦИК** , при следния

**Дневен ред:**

1. Упълномощаване на членове на ОИК Струмяни за получаване на хартиени бюлетини за провеждането на изборите за общински съветници и кметове на 27.10.2019г.;
2. Промяна в състава на Секционна избирателна комисия в секция № 014900006 с. Микрево, община Струмяни за изборите за общински съветници и кметове на 27 октомври 2019г.;
3. Одобряване на образците и тиражът на протоколите за отчитане резултатите от гласуването на СИК/ПСИК и ОИК в изборите за общински съветници и кметове на 27.10.2019 г.;
4. Жалба от Красимир Георгиев Станков упълномощен представител и кандидат за кмет на община Струмяни от Местна коалиция „Обединена социалдемокрация („Земеделски съюз Александър Стамболийски“, „Воля“ „Земеделски народен съюз“)“.

На заседанието **присъстваха**:

*Ваня Бориславова Пецанова –* ***председател,*** *Красимира Костадинова Янева-* ***зам. председател****, Диана Илиева Петкова –* ***зам. председател,*** *Людмила Методиева Маникатова -* ***секретар и членове****: Илонка Йорданова Станоева, Величка Иванова Чиликова, Любка Миткова Тацкова, Николина Спасова Янева,Кирил Димитров Гегов.*

**Отсъстваха** по уважителни причини *– Мариана Николова Маркова и Стефани Лазарова Воденичарова-* ***членове****.*

Заседанието бе открито от председателя на ОИК Струмяни **Ваня Бориславова Пецанова**, която подложи на гласуване предложения дневен ред:

Гласували **9** членове на ОИК: **„За“** – **9***(Ваня Пецанова, Красимира Янева, Диана Петкова, Людмила Маникатова, Величка Чиликова, Илонка Станоева, , Николина Янева, Любка Тацкова и Кирил Гегов,* ***),*“Против“ - 0**

**По първа точка от дневния ред**

**ОТНОСНО:** Упълномощаване на членове на ОИК Струмяни за получаване на хартиени бюлетини за провеждането на изборите за общински съветници и кметове на 27.10.2019г.

**Председателят на ОИК Струмяни – Ваня Пецанова, предложи следният**

**ПРОЕКТ НА РЕШЕНИЕ**

**№ 75 – МИ**

На основание чл. 87, ал. 1, т. 9 от ИК и Решение № 993-МИ/07.09.2019 г. на ЦИК, Общинска избирателна комисия Струмяни

**РЕШИ:**

1. Упълномощава следните членове от състава на ОИК Струмяни да получат отпечатаните хартиени бюлетини за изборите за общински съветници, кмет на община, кметове на кметство с. Микрево и с. Илинденци, от печатницата „Демакс“АД, подизпълнител на БНБ АД, да съпроводят транспортното средство, което ги превозва до Областна администрация Благоевград и да подпишат приемо-предавателните протоколи, както следва:

**Ваня Бориславова Пецанова с ЕГН \*\*\*\*\*\*\*\*\***

**Людмила Методиева Маникатова с ЕГН \*\*\*\*\*\*\*\*\***

2. Определя следните членове от състава на ОИК Струмяни, излъчени от различни партии и коалиции, за приемане на отпечатаните бюлетини, както и останалите изборни книжа и материали от Областна администрация Благоевград, както следва:

**Ваня Бориславова Пецанова с ЕГН \*\*\*\*\*\*\*\*\***

**Людмила Методиева Маникатова с ЕГН \*\*\*\*\*\*\*\*\***

Упълномощава горепосочените членове на ОИК Струмяни да подпишат приемо-предавателните протоколи.

1. Упълномощава **Стефани Лазарова Воденичарова** с ЕГН**\*\*\*\*\*\*\*\*\***като заместващ член в случай, че някой от упълномощените лица е възпрепятстван.

Същите лица да осъществят контрол при транспортирането и доставката им до община Струмяни.

Настоящото решение подлежи на обжалване пред Централната избирателна комисия в тридневен срок от обявяването му.

Гласували **9** членове на ОИК: **„За“** – **9***(Ваня Пецанова, Красимира Янева, Диана Петкова, Людмила Маникатова, Величка Чиликова, Илонка Станоева, Николина Янева, Любка Тацкова, Кирил Гегов,* ***),*“Против“ - 0**

**По втора точка от дневния ред**

**ОТНОСНО:** Промяна в състава на Секционна избирателна комисия в секция № 014900006 с. Микрево, община Струмяни за изборите за общински съветници и кметове на 27 октомври 2019г .

**Председателят на ОИК Струмяни – Ваня Пецанова, предложи следният**

**ПРОЕКТ НА РЕШЕНИЕ**

**№ 76 – МИ**

На основание чл. 87, ал.1, т.6 във връзка с чл. 51 ал.1, т.5 от Изборния кодекс, Решение № 1029-МИ /10.09.2019 г. на Централната избирателна комисия и установена с писмо с вх. № 42/27.09 от ОбА Струмяни несъвместимост между член на СИК и кандидата за кмет на кметство Микрево, Общинска избирателна комисия Струмяни

**Р Е Ш И:**

1. Освобождава като член на Секционна избирателна комисия в секция **№ 014900006 – с. Микрево Златка Александрова Янева** с ЕГН \*\*\*\*\*\*\*\*\*\*, предложена от **КП ОП – НФСБ, АТАКА и ВМРО** и анулира издаденото й удостоверение.
2. Назначава за член на Секционна избирателна комисия в секция **№ 014900006 – с. Микрево Елена Ангелова Грънчарова** с ЕГН \*\*\*\*\*\*\*\*\*\*, предложен от **КП ОП – НФСБ, АТАКА и ВМРО** и издава удостоверение на регистрирания кандидат

Настоящото решение подлежи на оспорване пред Централната избирателна комисия в срок до 3 (три) дни от обявяването му.

Гласували **9** членове на ОИК: **„За“** – **9***(Ваня Пецанова, Красимира Янева, Диана Петкова, Людмила Маникатова, Величка Чиликова, Илонка Станоева, Николина Янева, Любка Тацкова, Кирил Гегов,* ***),*“Против“ - 0**

**По трета точка от дневния ред**

**ОТНОСНО:** Одобряване на образците и тиражът на протоколите за отчитане резултатите от гласуването на СИК/ПСИК и ОИК в изборите за общински съветници и кметове на 27.10.2019 г.

**Председателят на ОИК Струмяни – Ваня Пецанова, предложи следният**

**ПРОЕКТ НА РЕШЕНИЕ**

**№ 77 – МИ**

След като извърши проверка и разгледа представените образци на протоколи за отчитане на резултатите от гласуване на СИК/ПСИК и ОИК за общински съветници и кметове в община Струмяни за изборите за общински съветници и кметове, насрочени на 27 октомври 2019 г., за всеки отделен вид избор, ОИК Струмяни не установи несъответствия и непълноти в тях.

На основание чл. 87, ал. 1, т. 1 и т. 9 от Изборния кодекс и  Решение № 993-МИ/07.09.2019г., Общинска избирателна комисия – Струмяни

**РЕШИ:**

1. Одобрява образците на протоколите за отчитане резултатите от гласуване на СИК/ПСИК и ОИК за общински съветници и кметове в община Струмяни (Приложения с №№ 89; 90; 91; 92) в изборите за общински съветници и кметове, насрочени на 27 октомври 2019г.

2. Одобрява тиражът на протоколите за отчитане резултатите от гласуване на СИК/ПСИК и ОИК в изборите за общински съветници и кметове на 27.10.2019 г. както следва:

1. Протокол на СИК/ПСИК за избиране на **общински съветници** – **тур I** (Приложение № 89 –МИ от изборните книжа) **в тираж 22 (двадесет и два броя) и 22 бр. чернови;**
2. Протокол на СИК/ПСИК за избиране на **кмет на община** – **I тур** (Приложение № 90 –МИ от изборните книжа) **в тираж 22 (двадесет и два) и 22 бр. чернови. За втори тур 22 бр. оригинали и 22 бр. чернови;**
3. Протокол на СИК/ПСИК за избиране на **кмет на кметство Илинденци** – **I тур** (Приложение № 90 –МИ от изборните книжа) **в тираж 3 (три броя) –оригинал и 3 бр. чернови. За тори тур 3 бр. оригинали и 3 бр. чернови;**
4. Протокол на СИК/ПСИК за избиране на **кмет на кметство Микрево**– **I тур** (Приложение № 90 –МИ от изборните книжа) **в тираж 6 (шест)бр. оригинал и 6 бр. чернови. За втори тур 6 бр. оригинал и 6 бр. чернови;**
5. Протокол на ОИК за избиране на **общински съветници** (Приложение № 91 –МИ от изборните книжа) **в тираж 2 (два броя) оригинал и 1 бр. чернова.**
6. Протокол на ОИК за избиране на **кмет на община I тур 2 бр. (два бр.) оригинал и 1 бр. чернова. За втори тур 2 бр. оригинал и 1 бр. чернова**. (Приложение № 92 –МИ от изборните книжа);
7. Протокол на ОИК за избиране на **кмет на кметство Илинденци – I тур** (Приложение № 92–МИ от изборните книжа) **в тираж 2 бр. ( два бр. ) оригинал и 1 бр. чернова. За втори труд 2 бр. оригинал и 1 бр. чернова;**
8. Протокол на ОИК за избиране на **кмет на кметство Микрево – I тур** (Приложение № 92–МИ от изборните книжа) **в тираж 2 бр. (два бр.) оригинал и 1 бр. чернова. За втори тур 2 бр. оригинал и 1 бр. чернова.**

Настоящото решение подлежи на оспорване пред Централната избирателна комисия в срок до 3 (три) дни от обявяването му.

Гласували **9** членове на ОИК: **„За“** – **9***(Ваня Пецанова, Красимира Янева, Диана Петкова, Людмила Маникатова, Величка Чиликова, Илонка Станоева, Николина Янева, Любка Тацкова, Кирил Гегов,* ***),*“Против“ - 0**

**По четвърта точка от дневния ред**

**ОТНОСНО:** Жалба от Красимир Георгиев Станков упълномощен представител и кандидат за кмет на община Струмяни от Местна коалиция „Обединена социалдемокрация („Земеделски съюз Александър Стамболийски“, „Воля“ „Земеделски народен съюз“)“

**ПРЕДСЕДАТЕЛ ВАНЯ ПЕЦАНОВА:** Колеги, постъпило е писмо от ЦИК с изх. № МИ-15-709/07.10.19г.1 заведено в регистъра на жалби и сигналите на ОИК Струмяни под №1 /07.10.2019г.от **Красимир Георгиев Станков** – упълномощен представител и регистриран за кандидат за кмет на община Струмяни от **Местна „Обединена социалдемокрация („Земеделски съюз Александър Стамболийски“, „Воля“ „Земеделски народен съюз“)“.** В жалбата се твърди, че кандидатът за кмет на община Струмяни излъчен от **ПП „Обединени земеделци“ Емил Димитров Илиев** в два поредни дни (4 и 5 октомври 2019г.) е нарушил разпоредбите на Изборния кодекс, като участва като официално лице, отправящо приветствие и връчващо награди на събитие изцяло организирано от община Струмяни, а именно Международен фолклорен фестивал „Малешево пее и танцува“. Посочено е още, че към момента на реализиране на публичните си изяви на посочените по- горе дни 4 и 5 октомври 2019г. Емил Илиев вече не е кмет, тъй като съгласно разпоредбите на ЗМСМА, същият е в отпуск, поради регистрацията му като кандидат за кмет, участващ активно в предизборна кампания. Отделно от това в събитията на посочените дати на сцената на фестивала е бил поканен и кандидата за кмет на кметство Микрево издигнат от ПП „Обединени земеделци“ – Венцислав Янев. На следващо място в жалбата се твърди, че е неприемливо и незаконосъобразно обяснението, че Емил Илиев е присъствал на мероприятието в качеството му на Председател на организационния комитет на фестивала, защото той е такъв по силата на длъжността, заемана от него, а именно кмет на община Струмяни. Сочи се още, че към датите на извършване на нарушенията, за вр.и.д. кмет на община Струмяни е назначена г-жа Петя Тасева. В жалбата се твърди още, че видно от официалната страница на фестивала и от публичното му отразяване, сред организаторите на фестивала не фигурира Народно читалище „Братя Миладинови“ с. Микрево.

**ВЕЛИЧКА ЧИЛИКОВА:** Не разбирам какво е нарушението? Къде се нарушава Изборния Кодекс?

**ЗАМЕСТНИК ПРЕДСЕДАТЕЛ КРАСИМИРА ЯНЕВА:** „*Участва като официално лице, отправящо приветствие и връчващо награди на събитие*“ – така пише в жалбата.

**ИЛОНКА СТАНОЕВА:** Той връчвал ли е награда?

**ЗАМЕСТНИК ПРЕДСЕДАТЕЛ КРАСИМИРА ЯНЕВА:** Не, наградата я връчи г-жа Петя Тасева.

**ЗАМЕСТНИК ПРЕДСЕДАТЕЛ ДИАНА ПЕТКОВА:** Не на „Кмета на Общината“, а на Председателя на организационния комитет, там го пише.

**ЗАМЕСТНИК ПРЕДСЕДАТЕЛ КРАСИМИРА ЯНЕВА:** Наградата на „Кмета на Общината“ я връчи г-жа Петя Тасева. И никъде той не беше обявяван като кандидат за кмет. Освен това, всички много добре знаем, че едно събитие се организира от Организационен комитет.

**СЕКРЕТАР ЛЮДМИЛА МАНИКАТОВА:** Емил Илиев присъства на сцената в качеството си на председател на организационния комитет. Името му не се споменава нито като кмет, нито като кандидат за кмет.

Илонка Станоева: Основен организатор на фестивала е общината, Председателят на организационния комитет на мероприятието е такъв по силата на длъжността, която изпълнява, а не в качеството му на физическо лице. В този ред на мисли, всеки кмет, който ползва отпуск поради участието му в предизборна кампания би следвало да се въздържа от подобни изяви, за да бъде спазен принципа на равенство в предизборната кампания.

**ПРЕДСЕДАТЕЛ ВАНЯ ПЕЦАНОВА:** Утвърдената в община Струмяни практика МФФ „Малешево пее и танцува“ да се използва под най- различни форми за изява от кметовете на общината по времето когато са вече в предизборна кампания за мен лично е недопустимо и укоримо.

В конкретния случай обаче, Изборният кодекс мълчи по отношение на такова поведение от страна на кметовете, ползващи отпуск за участието им в предизборната надпревара. И макар за мен, поведението да е укоримо и недопустимо, то не е квалифицирано като нарушение по смисъла на Раздел II от Изборния кодекс, нито попада в обхвата на дефиницията по параграф 1 т.17 от Допълнителните разпоредби на ИК за „Предизборна агитация“.

**ВЕЛИЧКА ЧИЛИКОВА:** Самото присъствие на кандидат за кмет на Община Струмяни на публично мероприятие, което не е организирано от съответната партия, не се счита за предизборна агитация.

**СЕКРЕТАР ЛЮДМИЛА МАНИКАТОВА:** Тук се споменава само като Председател на Организационния комитет, той като в качеството си на такъв излиза само като представител. Нито носи някакви отличителни знаци, нито отправя призиви, нито прави някакви изказвания. Правил ли е някакви изказвания, от които да се смята, че провежда агитация?

**КИРИЛ ГЕГОВ:** Господин Илиев не е взимал думата.

**ЗАМЕСТНИК ПРЕДСЕДАТЕЛ КРАСИМИРА ЯНЕВА:** Дори и да е говорил, не знаем какво е казал, тъй като нямаме доказателствен материал.

**ВЕЛИЧКА ЧИЛИКОВА:** Моето мнение е, че първо не са представили доказателствен материал, относно това какво е казал. Няма доказателство, че е извършвана предизборна агитация. Жалбата би трябвало да има отношение, ако той на това място си е позволил да използва този обществен форум, за да извършва агитация в полза на неговата кандидатура. Жалбата да бъде отхвърлена.

**Председателят на ОИК Струмяни – Ваня Пецанова, предложи следният**

**ПРОЕКТ НА РЕШЕНИЕ**

**№ 78 – МИ**

В ОИК – Струмяни е постъпило писмо от ЦИК с изх. № МИ-15-709/07.10.19г. 1 заведено в регистъра на жалби и сигналите на ОИК Струмяни под №1 /07.10.2019г.от **Красимир Георгиев Станков** – упълномощен представител и регистриран за кандидат за кмет на община Струмяни от **Местна „Обединена социалдемокрация („Земеделски съюз Александър Стамболийски“, „Воля“ „Земеделски народен съюз“)“** Към писмото са приложени два бр. снимков материал от откриването на МФФ „Малешево пее и танцува“, от които е видно, че редом с официалните гости, на сцената на фестивала присъства и Емил Илиев. Освен снимковия материал, към препратеното от ЦИК по компетентност писмо са приложени 3бр. екранни снимки на електронната поща на ЦИК в момента на получаване на писмото на Красимир Станков. От екранните снимки е видно, че в ЦИК е изпратен прикачен видеофайл, който ЦИК не е изпратил на ОИК. С вх. № 2/07.10.2019г. в регистъра за жалби и сигнали в ОИК Струмяни е заведена жалба от **Красимир Георгиев Станков** упълномощен представител и кандидат за кмет на община Струмяни от **Местна коалиция „Обединена социалдемокрация („Земеделски съюз Александър Стамболийски“, „Воля“ „Земеделски народен съюз“)“.**

В жалбата се твърди, че кандидатът за кмет на община Струмяни излъчен от ПП **„Обединени земеделци“ Емил Димитров Илиев** в два поредни дни (4 и 5 октомври 2019г.) е нарушил разпоредбите на Изборния кодекс, като участва като официално лице, отправящо приветствие и връчващо награди на събитие изцяло организирано от община Струмяни, а именно Международен фолклорен фестивал „Малешево пее и танцува“ Посочено е още, че в към момента на реализиране на публичните си изяви на посочените по- горе дни 4 и 5 октомври 2019г. Емили Илиев вече не е кмет, тъй като съгласно разпоредбите на ЗМСМА, същият е в отпуск, поради регистрацията му като кандидат за кмет, участващ активно в предизборна кампания. Отделно от това в събитията на посочените дати на сцената на фестивала е бил поканен и кандидата за кмет на кметство Микрево издигнат от ПП „Обединени земеделци“ – Венцислав Янев. На следващо място в жалбата се твърди, че е неприемливо и незаконосъобразно обяснението, че Емил Илиев е присъствал на мероприятието в качеството му на Председател на организационния комитет на фестивала, защото той е такъв по силата на длъжността, заемана от него, а именно кмет на община Струмяни. Сочи се още, че към датите на извършване на нарушенията, за вр.и.д. кмет на община Струмяни е назначена г-жа Петя Тасева. В жалбата се твърди още, че видно от официалната страница на фестивала и от публичното му отразяване, сред организаторите на фестивала не фигурира Народно читалище „Братя Миладинови“ с. Микрево. На 07.10.2019г. на жалбоподателя е дадено указание от членове на ОИК, видео файловете изпратени на ЦИК да бъдат представени и в ОИК Струмяни. Към 21.11 ч. на 08.10.2019г. видеофайловете не са предоставени на вниманието на ОИК Струмяни. От официалната страница на МФФ „Малешево пее и танцува” е видно, че на 04.10.2019 г. не е имало откриване на фестивала. Фестивалът е открит официално на 05.10.2019 г. Приложеният снимков материал не доказва, че Емил Илиев отправя приветствие. На микрофона е вр.и.д кмет Петя Тасева. Присъствието на кандидат за кмет на община Струмяни на публично мероприятие, неорганизирано от съответната партия, не следва да се счита да е част от нарочната предизборна кампания и правене на предизборна агитация. Кандидатът за кмет на кметство с. Микрево излъчен от ПП „Обединени Земеделци” присъства на мероприятието в качеството си на Председател на настоятелството на НЧ „ Братя Миладинови 1936”. Общинската избирателна комисия, след преценка на твърденията, преглед на публикациите и на относимите материално-правни разпоредби, визирани в ИК, намира жалбата за процесуално допустима, като подадена от процесуално легитимирано лице, но разгледана по същество, същата се явява неоснователна и като такава следва да се остави без уважение, поради следните съображения: Легалното определение за предизборна агитация се съдържа в параграф 1 т.17 от Допълнителните разпоредби на ИК, а именно: "Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.“ Видно от представените и събрани доказателства, Емил Илиев и Венцислав Янев не са провеждали предизборна агитация на мероприятието, защото липсват съответните реквизити по Изборния Кодекс, а именно: „призив за подкрепа или за неподкрепа на кандидат, партия, коалиция или инициативен комитет при участие в избори“. Самото присъствие на кандидат за кмет на община Струмяни, на публично мероприятие, неорганизирано от съответната партия не следва да се счита да е част от нарочната предизборна кампания и правенето на предизборна агитация. С тези мотиви на Общинската избирателна комисия бе предложен следният проект за решение: Водена от горното, на основание чл. 87, ал.1,т.22 от Изборния кодекс и при спазване на законоустановения кворум, Общинска избирателна комисия – Струмяни

**Р Е Ш И:**

**ОСТАВЯ БЕЗ УВАЖЕНИЕ**, като неоснователни писмото и жалбата, подадени с вх. № 1/ 07.10.2019г. и с вх. № 2 /07.10.2019г. от **Красимир Георгиев Станков** представляващ **Местна коалиция „Обединена социалдемокрация („Земеделски съюз Александър Стамболийски“, „Воля“ „Земеделски народен съюз“)“ .**

Настоящото решение подлежи на оспорване пред Централната избирателна комисия в срок до 3 (три) дни от обявяването му.

Гласували **9** членове на ОИК: **„За“** – **9***(Ваня Пецанова, Красимира Янева, Диана Петкова, Людмила Маникатова, Величка Чиликова, Илонка Станоева, Николина Янева, Любка Тацкова, Кирил Гегов,* ***),*“Против“ - 0**

Бе изготвен график за дежурствата на членовете на ОИК Струмяни за всеки календарен ден от седмицата.

**Поради изчерпване на дневния ред заседанието на ОИК бе закрито.**

Председател:

*Ваня Пецанова*

Секретар:

*Людмила Маникатова*